Source: https://gyulaitorvenyszek.birosag.hu/20140317/tanugondozas
Timestamp: 2020-05-25 22:58:46
Document Index: 34836071

Matched Legal Cases: ['bíróság ', 'bíróság ', 'bíróság ', 'Pf. 12', 'Pf. 2', 'Pf. 131', 'Pf. 91', 'Pf. 13', 'Pf. 5', 'Pf. 102', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ']

Tanúgondozás | Gyulai Törvényszék
Megjelenés ideje: 2014. március 17., 09:20
I. Általános tájékoztató a tanúként idézettek részére:
A tanúzás állampolgári kötelezettség, amely maga után vonja a bírósági idézésre történő megjelenési kötelezettséget. A tanú, amennyiben a tárgyaláson megjelenni nem tud, a távolmaradását a tárgyalást megelőzően, lehetőség szerint haladéktalanul jelezze írásban (az ügyszám feltüntetésével), szóban az ügyfélfogadási időben vagy telefonon a bíróság kezelőirodájában. Amennyiben írásban jelenti be, a távolmaradás okát igazoló okiratot is csatolnia kell.
A tanúnak az idéző végzését, a személyazonosításra alkalmas okmányát, a lakcímkártyáját magával kell hoznia. Várakozni a tárgyalóterem előtt, a folyosón lehet, ahol ülőhelyek állnak rendelkezésre.
A tárgyalóteremben a tanúnak is az eljárás méltóságához illő, a bíróság tekintélyét nem sértő állapotban, illetve ruházatban kell megjelennie, és a tárgyalótermi viselkedésnek is ehhez kell igazodnia.
A tanút vallomástételi kötelezettség is terheli, amely alól az eljárási törvények csak szűk kivételeket engednek. Ilyen lehet, ha a tanú valamelyik peres fél vagy a vádlott hozzátartozója, vagy az, aki magát vagy hozzátartozóját bűncselekmény elkövetésével vádolná.
Természetesen a tanúnak nemcsak kötelezettségei, hanem jogai is vannak. Megilleti őt többek között a vallomás összefüggő előadásának, az anyanyelve használatának, (büntetőeljárásban) a vallomás leírásának, a személyi adatai zártan történő kezelésének, valamint a megjelenésével összefüggésben felmerült költségei (útiköltség, bizonyos feltételek fennállása esetén szállás és ellátási költség, valamint a munkából való kiesés miatti költségtérítés) elszámolásának a joga.
A tanúzással kapcsolatos további tájékoztatást ITT találja.
II. A tanúgondozásról
A tanúk a tanúzással kapcsolatos kérdéseikkel az adott bíróság illetékes tanúgondozóihoz fordulhatnak.
Az illetékes tanúgondozók és elérhetőségük a következők:
Gyulai Törvényszék:
Tanúgondozók:
- Kardos Ferencné
- Képíró Lajosné
- Szatmáriné Molcsán Edit
- Iszályné Ordasi Ilona
Honlap: www.gyulaitorvenyszek.birosag.hu
E-mail cím: birosag@gyulait.birosag.hu
Cím: 5700 Gyula, Béke sugárút 38. szám, postacím: 5701 Gyula, Pf.: 49.
Telefonszám: +36 06 66/562-220
- Berta Sándorné
- Robotka Zoltánné
E-mail cím: birosag@battonya.birosag.hu
Cím: 5830 Battonya, Hősök tere 7. szám, postacím: 5831 Battonya, Pf. 12.
Telefonszám: + 36 06-68/456-049
- Molnárné Csapó Judit
- Magyar Szilvia
E-mail cím: birosag@bekesvb@birosag.hu
Cím: 5630 Békés, Széchenyi tér 15., postacím: 5631 Békés, Pf. 2.
Telefonszám: 3 36 06-66/411-035
- Berta Mária
- Jónás Kitti
E-mail cím: birosag@bcsaba.birosag.hu.
Cím: 5600 Békéscsaba, Árpád sor 4. szám, postacím: 5601 Békéscsaba, Pf. 131.
Telefonszám: +36 06-66/321-211
- Ráczné Boldog Renáta
- Erdei Marianna
E-mail cím: birosag@gyula.birosag.hu.
Cím: 5700 Gyula, Béke sugárút 38. szám, postacíme: 5701 Gyula, Pf.: 49.
Telefonszám: +36 06-66/562-220
- Máté Lenke
- Jároliné Szemenyei Krisztina
E-mail cím: birosag@oroshaza.birosag.hu.
Cím: 5900 Orosháza, Táncsics Mihály utca 10. szám, postacíme: 5901 Orosháza, Pf. 91.
Telefonszám: +36-06-68/411-411
- Csernikné Bartha Anett
- Rómerné Bliznák Ildikó
E-mail cím: birosag@szarvas.birosag.hu.
Cím: 5541 Szarvas, Szabadság út 1-3. szám, postacíme: 5541 Szarvas, Pf. 13.
Telefonszám: +36-06-66/311-344
- Török Irén
- Sánta Zsuzsanna
E-mail cím: birosag@szeghalom.birosag.hu.
Cím: 5520 Szeghalom, Szabadság tér 5. szám, postacíme: 5521 Szeghalom, Pf. 5.
Telefonszám: +36-06-66/371-171
Tanúgondozó:
- Csatári Tiborné
E-mail cím: birosag@gyula-mu.birosag.hu.
Cím: 5700 Gyula, Kossuth tér 9. szám, postacíme: 5701 Gyula, Pf. 102.
Telefonszám: +36-06-66/562-250
III. A Gyulai Törvényszék és a területén lévő bíróságok megközelíthetősége:
a) A Gyulai Törvényszék és a Gyulai Járásbíróság közös épülete (5700 Gyula, Béke sugárút 38.):
A MÁV állomástól:
Gyalogosan: A vasútállomástól kijövet egyenesen előre kell elindulni. Keresztezni kell az épület előtti Halácsy utcát. A vasútállomás épületével szemben kezdődik a Béke sugárút. Az épület mintegy 10-12 perces gyaloglással érhető el.
Közösségi közlekedéssel: A vasútállomással szemben, a Béke sugárút végén, annak jobb oldalán található a 4-es helyi autóbuszjárat végállomása. Onnan a Gyulavári felé induló 4-es helyi járattal egy megállót lehet utazni az Implom Iskola megállóhelyig. Ott a gyalogos-átkelőhelyen kell keresztezni a Béke sugárút úttestjét, majd a túloldali járdán a városközpont felé haladva néhány méterre található a bírósági épület bejárata.
A VOLÁN állomástól: Gyalogosan: Az autóbuszok érkezési irányának és a forgalmi irodának háttal állva jobbra kell elindulni, áthaladni a tömbházak közötti átjárón, majd egyenesen továbbmenni és a Kossuth téren a szökőkutas körforgalom melletti gyalogos-átkelőhelyen átmenni az út túloldalára. A szemben kezdődő főútvonal már a Béke sugárút.
Közösségi közlekedéssel: Helyközi (regionális) járattal: Az autóbusz állomás 6-os kocsiállásáról Doboz felé induló helyközi (regionális) autóbuszjárattal két megállót lehet utazni a 3.sz. Iskola (Implom Iskola) megállóhelyig. Ott leszállva és ugyanazon az oldalon a járdán visszafelé elindulva néhány méterre található a bírósági épület bejárata.
Helyi járattal: Az autóbuszok érkezési irányának és a forgalmi irodának háttal állva jobbra kell az autóbusz állomásról elindulni, áthaladni a tömbházak közötti átjárón, majd jobbra fordulni, a Szentháromság kápolna mellett továbbmenni a Kossuth téren és a kápolna után a gyalogos-átkelőhelyen átmenni az út (Szent István utca) túloldalára és jobbra fordulni. Itt található a vasútállomás felé közlekedő helyi autóbuszjáratok Kossuth tér nevű megállóhelye. Erről a helyi autóbusz megállóhelyről a vasútállomás felé tartó 4-es helyi járattal kell két megállót utazni az Implom Iskola megállóhelyig. Ott leszállva és ugyanazon az oldalon a járdán visszafelé elindulva néhány méterre található a bírósági épület bejárata.
GPS: 46.650187,21.27275
b) A Battonyai Járásbíróság (5830 Battonya, Hősök tere 7. szám):
a MÁV pályaudvarról az Állomás utca – Kossuth utca – Hősök tere útvonalon, míg a Volán pályaudvarról a Petőfi tér- Fő utca –Hősök tere útvonalon közelíthető meg.
GPS: 46.285393, 21.020712
c) Békési Járásbíróság (5630 Békés, Széchenyi tér 15.):
A bíróság autóbusszal közelíthető meg. MÁV állomáshelyek Békéscsabán, valamint Mezőberényben találhatók, innen VOLÁN autóbuszjáratokra történő átszállást követően lehet eljutni Békésre. A városházánál történő leszállás után 180 méterre a városközpontban található a bíróság épülete.
GPS: 46.77282, 21.132202
d) Békéscsabai Járásbíróság (5600 Békéscsaba, Árpád sor 4.):
A bíróság a MÁV és VOLÁN állomásokról gyalogosan vagy tömegközlekedéssel közelíthető meg. Gyalogosan az Andrássy út – József Attila utca – Árpád sor útvonalon, helyi autóbusszal a 3. és 8. autóbusszal a Szabadság tértől gyalogosan a József Attila utca – Árpád sor irányában, a Kossuth téri megállótól gyalogosan a Gyulai út- Árpád sor irányában.
GPS: 46.680041, 21.101615
e) Orosházi Járásbíróság (5900 Orosháza, Táncsics u. 10. szám):
A bíróság a MÁV pályaudvarról az Állomás u. – jobbra Október 6. u. – balra Kossuth Lajos u. – balra Könd u. – jobbra Táncsics Mihály u. útvonalon, a VOLÁN pályaudvarról a Kossuth Lajos u. – balra Könd u. – jobbra Táncsics Mihály u. útvonalon közelíthető meg.
GPS: 46.560866, 20.671738
f) Szarvasi Járásbíróság (5541 Szarvas, Szabadság 1-3.):
A Szarvasi Járásbíróság jelenleg – ideiglenesen – a Szarvas, Szabadság út 1-3. szám alatt működik, mely a Szent István Egyetem GAEK, Tessedik Campus épülete. Lényeges, hogy az épületnek több bejárata van, melyek közül a bírósági ügyfelek a Szarvas, Petőfi utca (Vízi Színház utcája) felől lévő bejáratot használhatják.
GPS: 46.863529, 20.546495
g) Szeghalmi Járásbíróság (5520 Szeghalom, Szabadság tér 5.):
A MÁV állomástól - helyi autóbuszjáratokkal, amelyek közvetlenül a vasútállomás épülete elől indulnak. Leszállás a Dózsa György úton, ahonnan két perces séta a Szabadság téren található bírósághoz. Helyközi járatok igénybevételekor a Kossuth téren (a református templom után közvetlenül) kell leszállni, majd a Tildy utca – Szabadság tér az útvonal.
GPS: 47.021685, 21.176882
h) Gyulai Közigazgatási és Munkaügyi Bíróság (5700 Gyula, Kossuth tér 9.):
Megközelíthetőség: A MÁV állomásról a Béke sugárúton végighaladva a Kossuth téren fellelhető szökőkutakig. A körforgalmat a gyalogos átkelőhelyeken elhagyva tovább haladva a Kossuth téren található négyemeletes lakóház irányába, majd azt elérve jobbra kell fordulni. Tovább kell haladni a Reál Élelmiszerbolt irányába - amely önálló épületegyüttes –, és a lámpával védett gyalogos átkelőhelyet elhagyva balra kell fordulni (a túloldali saroképület egy szociális otthon) és a saroktól kb. 50 méterre lelhető fel a táblával jelzett bírósági épület. A VOLÁN állomásról a bíróság elérhetősége igen egyszerű, mert csupán el kell hagyni az állomás területét a váróterem irányába haladva a kijelölt dohányzóhely felé, amely közvetlenül az állomás mellett, az úttest másik oldalán, az utcán van kialakítva. Kb. 20 métert megtéve, a gyalogos elé tárul a Kossuth téri épületsor az úttest túloldalán, közvetlen rálátással a bíróság épületére.
GPS: 46.64503, 21.279738